钦定古今图书集成/理学汇编/学行典/第257卷 > 诗经 > 《卫风考槃》
## 钦定古今图书集成/理学汇编/学行典/第257卷 > 诗经 > 《卫风考槃》

考槃在涧，硕人之宽。独寐寤言，永矢弗谖。

〈朱注〉考，成也。槃，盘桓之意，言成其隐处之室也。　诗人美贤者隐处涧谷之闲，而硕大宽广，无戚戚之意。虽独寐而寤，言犹自誓其不忘此乐也。〈大全〉华谷严氏曰：“硕人之宽”，《易》所谓“肥遁”者也。

考槃在阿，硕人之薖。独寐寤歌，永矢弗过。

〈朱注〉《曲陵》曰：“阿薖”，义未详。或云亦宽大之意也。“永矢弗过”，自誓所愿，不逾于此，若将终身之意也。〈大全〉庆源辅氏曰：“退而穷处，隘狭甚矣，而能宽大自乐，若将终身焉，盖无入而不自得也。”

考槃在陆，硕人之轴。独寐寤宿，永矢弗告。

〈朱注〉《高平》曰：“陆轴”，盘桓不行之意，寤宿已觉而犹卧

也。《弗告》者，不以此乐告人也。